**Contract de servicii**

**nr........... din .................2017**

În temeiul Legii nr.98/2016 privind achizitiile publice cu modificările şi completările ulterioare, a Hotărârii nr.395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică / acordului-cadru din Legea nr. 98/2016 privind achiziţiile publice cu modificările şi completările ulterioare, s-a incheiat prin achiziţie directă ***-DA............... ,*** prezentul **contract de servicii de audit financiar extern** pentru proiectul **„***Modernizare DJ172D: Mureşenii Bârgăului (DN17) - Lac Colibiţa – Colibiţa- Bistriţa Bârgăului (DN17) - (DN17) Josenii Bârgăului - Strâmba - Ilva Mică (DN17D) - Poiana Ilvei - Măgura Ilvei - Ilva Mare - Lunca Ilvei - Limita jud. Suceava, jud. Bistriţa-Năsăud, lot2, lot3, lot4”, COD SMIS 2014+NA-NV/BN/2016/6/6.1/1/345/ 16.11.2016****,*** denumit în continuare “Contractul”

***1. Părţile contractante***

**1.1**.**UNITATEA ADMINISTRATIV-TERITORIALĂ JUDEŢUL BISTRIŢA- NĂSĂUD, prin Consiliul Judeţean Bistriţa-Năsăud**, având sediul în P-ţa Petru Rareş, nr. 1-2, judeţul Bistriţa-Năsăud, cod poştal 420080, telefon 0263/230741, fax 0263/214750, cod de înregistrare fiscală 4347550, cont RO.......TREZ............... Trezoreria Bistriţa, reprezentată legal de catre domnul Emil Radu Moldovan, având funcţia de presedinte al Consiliului Judetean, prin împuternicit domnul Florin Grigore Moldovan, având funcţia de Administrator Public al Consiliului Judeţean Bistriţa-Năsăud şi Teofil Iulian Cioarbă, având funcţia de director economic, în calitate de **achizitor**, pe de o parte, şi

**1.2. ..........................,** cu sediul în ..........., str.......... nr......., judeţul ........., telefon:........, fax:.......... , e-mail.........@........, număr de autorizaţie CAFR ......., cod fiscal .............., reprezentată prin ............, în calitate de **prestator**, pe de altă parte,

au convenit încheierea prezentului contract cu următoarele clauze:

***2. Definiţii***

**2.1** - În prezentul contract următorii termeni vor fi interpretaţi astfel:

**“Părţile contractante”** sunt achizitorul și prestator aşa cum sunt acestea numite în prezentul contract.

**„Achizitor” -** este beneficiarul serviciilor de proiectare în baza Contractului, precum şi succesorii legali ai acestuia. Achizitor are același înteles cu Autoritatea Contractantă/Entitatea Contractantă în înțelesul legislației achizițiilor.

**„Prestator” -** este persoana juridică/ fizică sau orice asociere de persoane juridice, legal constituită, responsabilă cu realizarea obiectului Contractului.

**“Auditorul”-** este persoana fizică sau juridică înscrisă în Registrul auditorilor financiari activi întocmit de Camera Auditorilor Financiari din Romania (CAFR), înregistrată fiscal în România și care deține viza de membru activ al CAFR pe anul respectiv.

„**Contract”** - acordul de vointță cu titlu oneros, asimilat, potrivit legii, actului administrativ, încheiat în scris între unul sau mai mulți operatori economici, numit prestator și una ori mai multe autorități contractante, numit achizitor în vederea îndeplinirii integrale şi corespunzătoare a tuturor obligaţiilor sale asumate prin Contract; 3

„**Preţul Contractului”** - preţul plătibil Prestatorului de către Achizitor, în baza Contractului, pentru îndeplinirea integrală şi corespunzătoare a tuturor obligaţiilor sale asumate prin Contract;

„**Standard**”- orice reglementare sau specificație tehnică adoptată ca standard internațional, standard european sau standard național de către un organism de standardizare recunoscut, pentru aplicare repetată sau continuă, în conformitate cu care se întocmește documentația tehnică, în fiecare fază de proiectare și se execută lucrările de construcție, obligatoriu pentru calitatea lucrărilor executate

imposibilitate de executare, face extrem de costisitoare executarea obligaţiilor uneia din părţi.

**„Forţa majoră”** - orice eveniment extern, imprevizibil, absolut invincibil și inevitabil, care împiedică să fie executate obligaţiile ce le revin părtilor, care nu poate fi creat, controlat sau modificat de către una dintre Părţi, care nu este urmarea faptei acesteia sau a persoanelor pentru care aceasta este ținută a raspunde, eveniment sau circumstanţă pe care Părtile nu ar fi putut să le prevadă înainte, care nu pot fi atribuite vreunei Părţi şi care, odată apărute, nu au putut fi evitate sau depășite de către Părţi, potrivit prezentului contract și sunt constatate de o autoritate competentă.

**„ Zi „-** zi calendaristică; an - 365 de zile.

**3. *Interpretare***

**3.1** -În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

**3.2** -Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

***CLAUZE OBLIGATORII***

***4. Obiectul contractului***

**4.1. -** Prestatorul se obligă ***să presteze servicii de audit financiar extern*** pentru proiectul: **„***Modernizare DJ172D: Mureşenii Bârgăului (DN17) - Lac Colibiţa – Colibiţa - Bistriţa Bârgăului (DN17) - (DN17) Josenii Bârgăului - Strâmba - Ilva Mică (DN17D) - Poiana Ilvei - Măgura Ilvei - Ilva Mare - Lunca Ilvei - Limita jud. Suceava, jud. Bistriţa-Năsăud, lot2, lot3, lot4”, COD SMIS 2014 +NA-NV/BN/2016/6/6.1/1/345/ 16.11.2016,* în conformitate cu caietul de sarcini şi obligaţiile asumate prin prezentul contract.

**4.2. -** Prestatorul va realiza auditul financiar extern aferent implementării proiectului sus menţionat cu respectarea tuturor condițiilor stabilite prin Contractul de finanțare, Instrucțiunile emise de AM/OI , Ghidul solicitantului - Condiții generale pentru accesarea fondurilor POR 2014-2020, Ghidul solicitantului- Condiții specifice AXA PRIORITARĂ 6: Îmbunătățirea infrastructurii rutiere de importanță regională, Prioritatea de investiții 6.1. Stimularea mobilității regionale prin conectarea nodurilor secundare și terțiare la infrastructura TEN-T, inclusiv a nodurilor multimodale, conform reglementărilor legale din domeniu.

***5. Preţul contractului şi modalităţi de plată***

**5.1. -** Achizitorul se obligă să plătească prestatorului preţul convenit în prezentul contract pentru serviciile prestate.

**5.2. -** Preţul convenit pentru îndeplinirea contractului, respectiv preţul serviciilor prestate, plătibil prestatorului de către achizitor este de **................ lei** **fără TVA,** la care se adaugă TVA de ...%, respectiv.............lei, rezultând un total cu TVA de ...............lei.

**5.3 -** Prețul contractului **este ferm în lei**, iar plata către prestatorul de servicii se va deconta în **trei tranșe** după realizarea serviciilor și recepționarea acestora de către achizitor **în termen de maximum 30 de zile** de la emiterea facturii şi îregistrarea ei la sediul achizitorului.

**5.4. -** Plata serviciilor prestate de către ofertant se va realiza după cum urmează:

* **Tranșa I** - reprezentând **30% din valoarea contractului de servicii de audit financiar extern** se va achita pe parcursul derulării contractului de finanțare, în momentul în care **valoarea totală a cererilor de rambursare verificate depășește 30%** din valoarea totală a contractelor de achiziții încheiate în cadrul contractului de finanțare.
* **Tranșa a II-a** - reprezentând **30% din valoarea contractului de servicii de audit financiar extern** se va achita pe parcursul derulării contractului de finanțare, în momentul în care **valoarea totală a cererilor de rambursare verificate depășește 60%** din valoarea totală a contractelor de achiziții încheiate în cadrul contractului de finanțare.
* **Tranșa a III**-a - **transă finală** , eprezentând **40% din valoarea contractului** se vaachita după recepționarea *raportului privind constatările efective* ***pentru cerere de rambursare finală depusă*** în cadrul contractului de finanțare.

**6. *Durata contractului***

**6.1. -** Prezentul contract intră în vigoare începând cu ziua semnării lui de către ambele părţi contractante, şi este valabil pe toata durata de implementare a proiectului, până la data de 31.03.2020, data încetării contractului de finanţare nr.9/13.05.2017 încheiat între achizitor și Ministerul Dezvoltării Regionale, Administraţiei Publice și Fondurilor Europene.

**6.2.-** În condiţiile în care, din motive obiective, perioada de implementare a proiectului se va prelungi pe baza unui act adiţional încheiat între achizitor și Ministerul Dezvoltării Regionale, Administraţiei Publice și Fondurilor Europene, contractul serviciilor de audit financiar extern va fi prelungit în mod automat cu acelaşi număr de luni, fără modificarea valorii acestuia.

**6.3.-** Prestarea serviciilor din prezentul contract vor începe din momentul primirii ordinului de începere a prestării serviciului emis de către achizitor.

***7. Documentele contractului***

**Documentele contractului cuprind:**

1**.**Prezentul contract de achizitie de servicii; și

2. următoarele anexe:

a) caietul de sarcini – inclusiv clarificările şi/sau măsurile de remediere aduse până la depunerea ofertelor ce privesc aspectele tehnice şi financiare, dacă este cazul - Anexa 1;

b) propunerea tehnică - si propunerea financiară - Anexa 2 ; inclusiv clarificarile din perioada de evaluare, daca este cazul

c) alte documente/formulare relevante, dacă este cazul.

***8. Standarde***

**8.1**. - Serviciile prestate în baza Contractului vor respecta standardele, normativele şi legislaţia în vigoare aplicabilă contractului.

**8.2**. - Auditarea se va face cu respectarea standardelor cuprinse în Manualul privind Standardele Internaţionale de Audit recunoscute şi implementate de Camera Auditorilor Financiari din România, Codul Etic pentru Auditorii Profesionisti emis de IFAC.

**8.3. -**  Auditorul va efectua aceste rapoarte în conformitate cu Standardul Internaţional pentru Servicii Conexe ISRS 4400 Angajamente pentru efectuarea Procedurilor Convenite privind Informaţia Financiară aşa cum au fost promulgate de către Federația Internațională a contabililor IFAC și adoptate de CAFR.

***9. Caracterul de document public***

**9.1. -** Accesul persoanelor la informaţiile din Contract se realizează cu respectarea termenelor şi procedurilor prevăzute de reglementările legale privind liberul acces la informaţiile de interes public şi nu poate fi restricţionat decât în măsura în care aceste informaţii sunt clasificate sau protejate de un drept de proprietate intelectuală, potrivit legii.

***10.* *Obligaţiile principale ale prestatorului***

**10.1**- Prestatorul se obligă să presteze serviciile care fac obiectul prezentul contract în perioada convenită, în conformitate cu prevederile caietului de sarcini, legislaţia incidentă contractului şi cu obligaţiile asumate prin contract.

**10.2 -** Prestatorul se obligă să despăgubească achizitorul împotriva oricăror:

1. reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu serviciile prestate, şi
2. daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

***11*. *Obligaţiile principale ale achizitorului***

**11.1** – Achizitorul se obligă să plătească preţul convenit în prezentul contract pentru serviciile prestate.

**11.2 -** Achizitorul se obligă să recepţioneze serviciile prestate în termenul convenit în caietul de sarcini.

**11.3 -** Achizitorul are obligaţia de a efectua plata către prestator conform punctului 5.3 de mai sus.

**11.4 -** Dacă achizitorul nu onorează facturile în termen 30 de zile de la expirarea perioadei prevazute la **art.11.3**, atunci prestatorul are dreptul de a sista prestarea serviciilor în ziua imediat urmatoare celei in care achizitorul şi-a onorat restanţa, prestatorul va relua prestarea serviciilor.

***12.Sancţiuni pentru neîndeplinirea culpabilă a obligaţiilor***

**12.1 -** În cazul în care, din vina sa exclusivă, prestatorul nu îşi îndeplineşte obligaţiile asumate, atunci achizitorul are dreptul de a deduce din preţul contractului, ca penalităţi, o sumă echivalentă cu dobânda legală penalizatoare calculată potrivit art.3, alin.2^1 din Ordonanţa Guvernului nr. 13/2011 privind dobânda legală remuneratorie şi penalizatoare pentru obligaţii băneşti, precum şi pentru reglementarea unor măsuri financiar-fiscale în domeniul bancar cu modificările şi completările ulterioare.

**12.2 -** În cazul în care achizitorul nu îşi onorează obligaţiile în termen de 30 de zile de la expirarea perioadei convenite, atunci acestuia îi revine obligaţia de a plăti, ca penalităţi, pentru suma neachitată, dobânda legală penalizatoare calculată potrivit art.3, alin.2^1 din Ordonanţa Guvernului nr. 13/2011 privind dobânda legală remuneratorie şi penalizatoare pentru obligaţii băneşti, precum şi pentru reglementarea unor măsuri financiar-fiscale în domeniul bancar cu modificările şi completările ulterioare.

**12.3 -** Nerespectarea obligaţiilor asumate prin prezentul contract de către una dintre părţi, în mod culpabil, dă dreptul părţii lezate de a rezilia unilateral contractul şi de a pretinde plata de daune-interese în condiţiile prevederilor art. 1535-1536 din Legea nr.287/2009 privind Codul Civil republicat cu modificările şi completările ulterioare.

**12.4 -** Achizitorul îşi rezervă dreptul de a denunţa unilateral contractul, printr-o notificare scrisă adresată prestatorului, fără nici o compensaţie, dacă acesta din urmă dă faliment, cu condiţia ca această denunţare să nu prejudicieze sau să afecteze dreptul la acţiune sau despăgubire pentru prestator.

**12.5 -** În toate cazurile, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

***CLAUZE SPECIFICE***

***13. Alte responsabilităţi ale prestatorului***

**13.1.-(1)** Prestatorul are obligaţia de a executa serviciile prevăzute în caietul de sarcini şi contract cu profesionalismul şi promptitudinea cuvenite angajamentului asumat şi în conformitate cu propunerea sa tehnică.

**(2)** Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

**13.2.-** Prestatorul este pe deplin responsabil pentru prestarea serviciilor de audit în conformitate cu legislaţia în vigoare. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

**13.3. -** Prestatorul este obligat să asigure disponibilitatea informaţiilor şi documentelor referitoare la proiect cu ocazia misiunilor de control desfăşurate de AM/OI sau alte structuri cu competenţe în controlul şi recuperarea debitelor aferente fondurilor comunitare si/sau fondurilor publice naţionale aferente acestora, după caz.

**13.4. - Orice modificare, ordin sau instrucţiune adusă de Autoritatea de Management a POR devine executorie pentru prestator.**

**13.5 -** În cazul unor vizite/ verificări/ controale/ audituri asupra modului de implementare a proiectului: **„***Modernizare DJ172D: Mureşenii Bârgăului (DN17) - Lac Colibiţa – Colibiţa- Bistriţa Bârgăului (DN17) - (DN17) Josenii Bârgăului - Strâmba - Ilva Mică (DN17D) - Poiana Ilvei - Măgura Ilvei - Ilva Mare - Lunca Ilvei - Limita jud. Suceava, jud. Bistriţa-Năsăud, lot 2, lot 3, lot 4”, COD SMIS 2014+NA-NV/BN/2016/6/6.1/1/345/ 16.11.2016* ” efectuate de către Autoritatea de Certificare şi Plată, Autoritatea de Audit, Comisia Europeană sau oricare alt organism abilitat şi/ sau oricare alte persoane autorizate în acest sens de către acestea, Auditorul financiar independent ofertant va fi obligat să se prezinte la aceste vizite/ verificări/ controale/ audituri şi să ofere suport beneficiarului la cererea expresă a acestuia.

**13.6. -** Prestatorul se obligă să predea achizitorului, pentru acceptare toate rapoartele şi documentele, pe bază de Proces-verbal de predare-primire, pe suport de hârtie în 2 exemplare și un exemplar în format electronic.

**13.7. -** Prestatorul se obligă să întocmească câte un raport de verificare a cheltuielilor pentru fiecare cerere de rambursare/plată care va fi făcută pe durata de implementare a proiectului. Fiecare Raport de constatări efective pentru verificarea cheltuielilor efectuate în cadrul contractului de finanțare, trebuie să descrie scopul si procedurile agreate ale angajamentului, suficient de detaliat încât să permită Autorității contractantante si Autorităţii de Management să înţeleagă natura şi aria de cuprindere a auditului.

***14 Alte responsabilităţi ale achizitorului***

**14.1 -** Achizitorul se obligă să pună la dispoziţia prestatorului orice facilităţi şi/sau informaţii solicitate şi pe care le consideră necesare pentru îndeplinirea contractului.

***15. Recepţie şi verificări***

**15.1 –** Achizitorul, prin reprezentanţii săi împuterniciţi, verifică şi acceptă toate livrabilele rezultate din desfăşurarea activităţilor conform caietului de sarcini.

***16. Începere, finalizare, întârzieri, sistare***

**16.1 -** Prestatorul are obligaţia de a începe prestarea serviciilor, la data emiterii ordinului de începere a executării contractului.

**16.2 - (1)**Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită în caietul de sarcini, trebuie finalizate în termenul convenit de părţi, termen care se calculează de la data începerii prestării serviciilor.

**(2)** În cazul în care:

I) orice motive de întârziere, ce nu se datorează prestatorului, sau

II) alte circumstanţe neobişnuite susceptibile de a surveni, altfel decât prin încălcarea contractului de către prestator,

îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional.

**16.3 -** Dacă pe parcursul îndeplinirii contractului prestatorul nu respectă cerinţele caietului de sarcini, acesta are obligaţia de a notifica acest lucru, în timp util, achizitorului. Modificarea datei/perioadelor de prestare asumate în caietul de sarcini se face cu acordul părţilor, prin act adiţional.

**16.4 -** În afara cazului în care achizitorul este de acord, in scris, prin act aditional, cu o prelungire a termenului de prestarea a serviciilor, obiect al prezentului contract, orice întârziere în îndeplinirea contractului, dă dreptul achizitorului de a deduce din preţul contractului, ca penalităţi, o sumă echivalentă cu dobânda legală penalizatoare calculată potrivit art.3, alin.2^1 din Ordonanţa Guvernului nr.13/2011 privind dobânda legală remuneratorie şi penalizatoare pentru obligaţii băneşti, precum şi pentru reglementarea unor măsuri financiar-fiscale în domeniul bancar cu modificările şi completările ulterioare, avand si posibilitatea de a solicita aplicarea art.9.3 din prezentul contract.

**17. ÎNCETAREA CONTRACTULUI. REZILIEREA CONTRACTULUI**

**17.1. -** Prezentul contract încetează în următoarele situații :

a) prin executarea de către ambele părți a tuturor obligațiilor ce le revin conform prezentului contract și legislației aplicabile;

b) prin acordul părților consemnat în scris;

c) prin reziliere, în cazul în care una din părți nu își execută sau execută necorespunzător obligațiile contractuale.

d) în situaţia în care auditorului financiar independent i s-a retras această calitate de către CAFR.

**17.2. -** În situația rezilierii, totale/parțiale din cauza neexecutării/executării parțiale de către Prestator a obligațiilor contractuale, acesta va datora achizitorului daune-interese cu titlu de clauză penală în cuantum egal cu valoarea obligațiilor contractuale neexecutate.

**17.3. -** În situația in care executarea parțiala a obligațiilor contractuale face imposibila realizarea obiectului contractului în integralitatea sa, chiar daca a fost recepționata o parte din contract conform dispozițiilor legale, Prestatorul va datora achizitorului daune-interese cu titlu de clauză penală în cuantum egal cu întreaga valoare a obligațiilor contractuale stabilite prin contract .

**17.4**. - Rezilierea prezentului contract nu va avea niciun efect asupra obligațiilor deja scadente între părțile contractante.

**17.5. -** Părțile sunt de drept în întârziere prin simplul fapt al nerespectării clauzelor prezentului contract.

**17.6. -** Achizitorul își rezervă dreptul de a denunța unilateral contractul de prestare, în cel mult 15 zile de la apariția unor circumstanțe care nu au putut fi prevăzute la data încheierii contractului, sub condiția notificării Prestatorului cu cel puțin 3 zile înainte de momentul denuntarii.

**17.7. -** Fără a aduce atingere dispozițiilor dreptului comun privind încetarea contractului sau dreptului achizitorului de a solicita constatarea nulității absolute acestuia în conformitate cu dispozițiile dreptului comun, achizitorul are dreptul de a denunța unilateral contractul în perioada de valabilitate a acestuia în una dintre următoarele situații:

1. Prestatorul se află, la momentul atribuirii contractului, în una dintre situațiile care ar fi determinat excluderea sa din procedura de atribuire potrivit legislatiei achizitiilor ;
2. contractul nu ar fi trebuit să fie atribuit Prestatorului având în vedere o încălcare gravă a obligațiilor care rezultă din legislația europeană relevantă și care a fost constatată printr-o decizie a Curții de Justiție a Uniunii Europene;
3. în cazul modificării contractului în alte condiții decât cele prevăzute de prevederile legale în vigoare.

**17.8. -** Achizitorul poate proceda la rezilierea unilaterală a contractului, fară efectuarea vreunei alte formalităţi şi fără intervenţia instanţei de judecată, în situaţia în care Prestatorul subcontractează sau cesionează cu încălcarea prevederilor legislației în vigoare, drepturile şi obligaţiile sale.

**17.9. -** Daunele interese pe care Achizitorul este în drept să le pretindă de la Prestator se rețin din garanția de bună execuție. Dacă valoarea daunelor interese depășește cuantumul garanției de bună execuție, Prestatorul are obligația de a plăti diferența în termen de 10 zile de la notificarea Achizitorului.

***18. Modificarea contractului***

**18.1. -** Modificarea contractului de achizitie publică, în cursul perioadei sale de valabilitate, se face în conditiile prevazute la art.221 din Legea nr.98/2016 privind achiziţiile publice cu modificările şi completările ulterioare.

***19. Forţa majoră***

**19.1. -** Forţa majoră este constatată de o autoritate competentă.

**19.2. -** Forţa majoră exonerează părţile contractante de îndeplinirea obligaţiilor asumate prin prezentul Contract, pe toată perioada în care acţionează aceasta sub rezerva constatãrii ei potrivit legii.

**19.3. -** Îndeplinirea Contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**19.4. -** Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi de a lua orice măsuri care îi stau la dispoziţie, în vederea limitării consecinţelor sau prejudiciilor produse celeilalte pãrţi.

**19.5. -** Dacă forţa majoră acţionează sau se estimează că va acţiona o perioadă mai mare de 6 luni, oricare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretinde celeilalte daune-interese.

***20. Soluţionarea litigiilor***

**20.1. -** Achizitorul şi Prestatorul vor face toate eforturile pentru a rezolva pe cale amiabilă orice neînţelegere sau dispută care se poate ivi între ei, în cadrul sau în legătură cu îndeplinirea Contractului.

**20.2. -** În ipoteza în care părţile nu reuşesc o soluţionare amiabilă, fiecare dintre acestea poate solicita ca disputa să se soluţioneze de către instanţele judecătoreşti competente.

***21. Limba care guvernează contractul***

**21.1.** Limba care guvernează Contractul este limba română.

***26. Implementarea contractului***

Responsabil cu implementarea contractului din partea achizitorului este doamna Jiga Emanuela Diana, asistent manager 2 în proiect.

Prezentul contract reprezintă voinţa părţilor contractante, conţine 26 de articole, ...pagini, şi s-a încheiat astăzi **............**2017, într-un număr de 4 (patru) exemplare, toate cu valoare de original, din care 3 (trei) la achizitor şi unul la prestator.

|  |  |
| --- | --- |
| **Achizitor,** | **Prestator,** |
| **Unitatea Administrativ Teritorială Judeţul Bistriţa-Năsăud** | **............................** |

**Administrator public, Reprezentant legal,**

**Florin Grigore MOLDOVAN**

**Director economic,**

**Teofil Iulian CIOARBĂ**

**Manager proiect,**

**Alexandru Marian TONIUC**

**Viza CFP**

**Viza juridica**